	Analýza vplyvov na služby verejnej správy pre občana


	7.1 Identifikácia služby verejnej správy, ktorá je dotknutá návrhom 

	7.1.1 Predpokladá predložený návrh zmenu existujúcej služby verejnej správy alebo vytvorenie novej služby? 

	Zmena existujúcej služby (konkretizujte a popíšte) 

	Zmena sa týka výkonu konzulárnych činností na úseku osvedčovania a spočíva v tom, že na základe poznatkov aplikačnej praxe za účelom zvýšenia právnej istoty návrh zákona o zahraničnej službe a o zmene a doplnení niektorých zákonov výslovne uvádza:

- v § 24 ods. 2, že ak diplomatická misia alebo konzulárny úrad osvedčia pravosť podpisu osoby 
alebo uznania podpisu osoby za vlastný na listine a osvedčia zhodu odpisu alebo kópie listiny 
s predloženým originálom alebo osvedčia preklad listiny vydanej cudzím štátom do štátneho jazyka 
(v prípadoch vymedzených v návrhu zákona) má toto osvedčenie rovnakú právnu silu ako osvedčenie podľa Notárskeho poriadku, zákona č. 382/2004 Z. z. o znalcoch, tlmočníkoch a prekladateľoch 
a o zmene a doplnení niektorých zákonov v znení neskorších predpisov alebo zákona č. 78/2026 Z. z. 
o osvedčovaní listín a podpisov na listinách,
- v § 24 ods. 3 a v § 25 ods. 2, že listina overená zastupiteľským úradom, ak ide o vyššie overenie listiny vydanej štátom, ktorý nie je zmluvnou stranou Dohovoru o zrušení požiadavky vyššieho overenia zahraničných verejných listín alebo listina overená konzulárnym odborom Ministerstva zahraničných vecí a európskych záležitostí Slovenskej republiky ( ďalej len „MZVEZ SR“), ak ide o vyššie overenie listiny vydanej zastupiteľským úradom akreditovaným pre Slovenskú republiku, sa považuje 
na území Slovenskej republiky za overenú podľa osobitného predpisu, ktorým je zákon č. 97/1963 Zb. 
o medzinárodnom práve súkromnom a procesnom, teda za verejnú listinu majúcu dôkaznú moc verejných listín aj v Slovenskej republike.

Osvedčenie vykonané konzulárnym odborom MZVEZ SR podľa § 25 ods. 1 písm. c) návrhu zákona má na území Slovenskej republiky rovnaké právne účinky ako osvedčenie vykonané štátom, ktorý listinu vydal a osvedčil v súlade s Dohovorom o zrušení požiadavky vyššieho overenia verejných listín apostilom, prípadne ak ide o listinu vydanú štátom, ktorý nie je zmluvnou stranou uvedeného dohovoru, sú právne účinky rovnaké ako v prípade listiny vydanej cudzím štátom, ktorá bola osvedčená slovenskou diplomatickou misiou alebo konzulárnym úradom v súlade s § 24 ods. 1 písm. b) návrhu zákona. 

Uvedený návrh vyplýva z aplikačnej praxe, keďže niektoré subjekty najmä súkromného práva (napr. banky, rôzne obchodné spoločnosti) takto vykonané osvedčenie v niektorých individuálnych prípadoch spochybňovali, čím dostávali klientov do stavu právnej neistoty.  



	Nová služba (konkretizujte a popíšte)

	

	7.1.2 Špecifikácia služby verejnej správy, ktorá je dotknutá návrhom

	Názov služby 

	Konzulárne činnosti na úseku osvedčovania

	Platná právna úprava, na základe ktorej je služba poskytovaná (ak ide o zmenu existujúcej služby)

	§ 14e a § 14f  zákona č. 151/2010 Z. z. o zahraničnej službe a o zmene a doplnení niektorých zákonov.

	Subjekt, ktorý je na základe platnej právnej úpravy oprávnený službu poskytovať 

	MZVEZ SR prostredníctvom diplomatických misií, konzulárnych úradov a príslušného útvaru ministerstva, ktorým je konzulárny odbor MZVEZ SR. 

	7.1.3 O aký vplyv na službu verejnej správy ide? 

	Priamy vplyv (popíšte) 

	

	Nepriamy vplyv (popíšte) 

	Jednoznačne sa v zákone uvedú právne účinky vyššie uvedených osvedčení, keďže doteraz to zákon jednoznačne neustanovoval a v praxi to v niektorých prípadoch vyvolávalo pochybnosti.

	7.2 Vplyv služieb verejnej správy na občana

	7.2.1 Náklady 

	Zníženie priamych finančných nákladov 

	žiadne

	Zvýšenie priamych finančných nákladov

	žiadne

	Zníženie nepriamych finančných nákladov

	žiadne

	Zvýšenie nepriamych finančných nákladov

	žiadne

	7.2.2 Časový vplyv 

	Zvýšenie času vybavenia požiadavky (popíšte)

	žiadne

	Zníženie času  vybavenia požiadavky (popíšte)

	žiadne

	7.2.3 Ktorá skupina občanov bude predloženým návrhom ovplyvnená? 
Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je  veľkosť tejto skupiny?

	Osoby využívajúce konzulárne činnosti MZVEZ SR – štátni občania SR aj cudzinci.

	7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?  

	Nové povinnosti (identifikujte) 

	Žiadne nové povinnosti z návrhu predmetnej právnej úpravy konzulárnych činností na úseku osvedčovania občanovi nevyplývajú.

	Zanikajúce povinnosti (identifikujte)

	Z návrhu predmetnej právnej úpravy konzulárnych činností na úseku osvedčovania občanovi žiadne povinnosti nezanikajú.


	7.3 Vplyv na procesy služieb vo verejnej správe

	7.3.1 Ktoré sú dotknuté subjekty verejnej správy? 
Ktoré subjekty verejnej správy sú účastné procesu poskytnutia služby? 

	MZVEZ SR

	7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?   

	Nové povinnosti (identifikujte)

	Žiadne nové povinnosti z návrhu predmetnej právnej úpravy konzulárnych činností na úseku osvedčovania pre MZVEZ SR nevyplývajú.

	Zanikajúce povinnosti (identifikujte)

	Z návrhu predmetnej právnej úpravy konzulárnych činností na úseku osvedčovania MZVEZ SR žiadne povinnosti nezanikajú.

